|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligji “Për Fondet e Pensionit Privat” | |
| **MINISTRIA UDHËHEQËSE** | Ministria e Financave dhe Ekonomisë | |
| **FAZAE POLITIKËS/VLERËSIMIT TË NDIKIMIT** | Finale | |
| **BURIMI I PROPOZIMIT TË POLITIKËS** | Propozim i brendshëm | |
| **DIREKTIVË/RREGULLORE E BE-së** | Direktiva 2016/2341/KE e Parlamentit Europian dhe e Këshillit, datë 3 qershor 2003, mbi aktivitetin dhe mbikëqyrjen e institucioneve të pensioneve profesionale”, transpozuar në ligjin nr. 10197, datë 10.12.2009 “Për Fondet e Pensionit Vullnetar” | |
| **PUBLIKIMET DHE STRATEGJITË E LIDHURA** | Jo e zbatueshme | |
| **DATA E KONSULTIMIT PUBLIK** |  | |
| **DATA E VLERËSIMIT TË NDIKIMIT** |  | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** |  | |
| **NUMRI I VLERËSIMIT TË NDIKIMIT** |  | |
| **TE DHËNA KONTAKTI**  **(EMRI, E-MAIL, NUMRI I TELEFONIT TËPERSONIT TË KONTAKTIT)** | Violanda Theodhori/ Drejtor Departamenti  [violanda.theodhoritheodhori@amf.gov.al](mailto:violanda.theodhoritheodhori@amf.gov.al)  Lusjana Lloji/ Kryespecialist  [lusjana.lloji@amf.gov.al](mailto:lusjana.lloji@amf.gov.al) | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Problemi në shqyrtim lidhet me nevojën e përmirësimit të bazës ligjore që rregullon tregun e fondeve të pensionit privat me kontribute të përcaktuara, si dhe përafrimin e saj me Direktivën 2016/2341/KE “Për veprimtarinë dhe mbikëqyrjen e Institucioneve të Pensionit Profesional” (IORP II).  Ndërhyrja e qeverisë është e nevojshme pasi Ligji nr.10 197, datë 10.12.2009, “Për fondet e pensionit vullnetar” është në në fuqi që prej vitit 2009 dhe nuk ka pësuar asnjë ndryshim ose përmirësim ndër vite, në një kohë që në kuadër të procesit të integrimit të Shqipërisë në strukturat evropiane kërkohet harmonizimi në harmonizimi me direktivat e BE-së. Gjithashtu, nisur nga zhvillimi aktual i tregut të fondeve private të pensionit, i cili karakterizohet nga një numër i ulët anëtarësh, lind si domosdoshmëri nxitja e pjesëmarrjes në skemën private të fondit të pensionit përmes një rregullimi që rrit besimin e investitorit në tregun privat të fondeve të pensionit dhe operatorët e tij, si dhe përmes krijimit të lehtësive fiskale. Pjesëmarrja e qytetarëve në skemat private të pensionit privat shërben si një burim shtesë përtej masës së pensionit shtetëror, me qëllim sigurimin e standarteve të jetesës në momentin e daljes në pension. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat kryesore që synohen të arrihen nëpërmjet miratimit të këtij projekligji janë:   1. Sigurimi- i një pensioni shtesë në momentin e daljes në pension nëpërmjet alternativës së investimit në skemat private të pensionit; 2. Përafrimi dhe harmonizimi i mëtejshëm i legjislacionit me direktivat evropiane përfshirë edhe implementimin e një forme të re të fondit të pensioneve, konkretisht fondit me pjesëmarrje të mbyllur, sipas përkufizimit të direktivës IORP II. Mbështetur në direktivë, ky lloj fondi krijohet nga një punëdhënës, disa punëdhënës, ose një entitet i organizuar si bashkim punëdhënësish, sindikatë apo bashkime sindikatash apo shoqatë në bazë të një marrëveshjeje të rënë dakord dhe u ofrohet vetëm të punësuarve pranë subjekteve të mësipërme; 3. Garantimi i sigurisë së aseteve të fondit përmes kërkesave më strikte lidhur me forcimin e funksionit të administrimit të rrezikut si dhe kërkesave për ruajtjen dhe veҫimin e aseteve të fondit; 4. Diversifikimi i portofolit nëpërmjet rishikimit të politikës së investimeve; 5. Rritja e kërkesave për transparencë dhe sigurimin e informacionit për anëtarët e fondit; 6. Nxitja e pjesëmarrjes në skemë nëpërmjet rishikimit të politikës tatimore me synim krijimin e lehtësirave fiskale për anëtarët dhe përfituesit e fondit; 7. Nxitja e qëndrueshmërisë dhe mirëqeverisjes së shoqërive administruese të fondit të pensionit duke parashikuar rregulla të reja mbi qeverisjen, si krijimin e strukturave të kontrollit të brendshëm, përputhshmërisë, administrimit të rrezikut, vetvlerësimit të rrezikut vetjak sipas direktivës IORP II; 8. Rregullimi i veprimtarisë ndërkufitare të shoqërive administruese, duke parashikuar themelimin e degës ose ushtrimin e veprimtarisë drejtëpërsëdrejti nga vendi i origjinës nëpërmjet njohjes nga ana e Autoritetit; 9. Promovimi i fondeve të pensionit nëpërmjet rregullimit të veprimtarisë promocionale. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e diskutuara janë:  *Opsioni 0 (status quo):* Të vijohet me kuadrin ligjor në fuqi, konkretisht me Ligjin nr. 10 197 datë 10.12.2009 “Për fondet e pensionit vullnetar”.  *Opsioni 1:* Hartimi i një ligji të ri për fondet e pensionit privat**.**  *Opsioni 2:* Ndryshimi i ligjit në fuqi, pra i Ligjit nr. 10 197 datë 10.12.2009 “Për fondet e pensionit vullnetar”. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Ndikimet e opsionit të preferuar janë:  **Ndikimet mbi buxhetin:**   * Ky projektligj nuk sjell kosto në buxhetin e shtetit. Projektligji nuk ndikon as në buxhetin e AMF-së për sa kohë qëllimi lidhet me rregullimin e bazës ligjore për fondet e pensionit por pa krijuar detyrime në vlerë monetare ndaj subjekteve që veprojnë në treg.   **Ndikimi mbi subjektet që veprojnë në tregun e fondeve të pensionit privat:**   * Me opsionin e preferuar synohet të zhvillohet tregu i pensioneve private në Shqipëri, i cili aktualisht zë një peshë shumë të vogël krahasuar me tregjet e tjera nën mbikëqyrjen e Autoritetit. Projekligji synon rritjen e pjesëmarrjes në skemat e pensionit privat, nëpërmjet rishikimit të politikës së investimit, lehtësirave fiskale si dhe rritjes së besimit të anëtarit të fondit përmes rritjes së kërkesave për transparencë dhe informimKrijimi i kushteve të përshtatshme për monitorimin dhe administrimin e rrezikut që vjen nga investimi në fonde të pensionit siguron rritjen e cilësisë së shërbimit ndaj anëtarit dhe i ofron këtij të fundit siguri në lidhje me investimin afatgjatë në fondet e pensionit.   **Ndikimi mbi anëtarët e fondeve të pensionit privat**:  Gjithashtu me opsionin e preferuar synohet:   1. Rritja e transparencës dhe informimit të anëtarit; 2. Nxitja e pjesëmarrjes në skemë nëpërmjet parashikimit të lehtësirave fiskale në lidhje me kontributin e bërë në fond por edhe përfitimin e marrë në moshën e pensionit; 3. Evidentimi i saktë i kontributeve të derdhura në fondin e pensionit me pjesëmarrje të mbyllur, duke parashikuar detyrimin për sponsorin për të kryer derdhje të rregullta dhe në kohë për punëmarrësit; 4. Kërkesa më të forta në lidhje me qeverisjen e shoqërisë dhe përshtatshmërinë e personelit kyç, krijimin e strukturave të kontrollit të brendshëm, përputhshmërinë, administrimin e rrezikut, vetvlerësimin errezikut vetjak me qëllim sigurimin e mirëqeverisjes së fondit. 5. Parashikimi i strukturave për trajtimin e ankesave duke bërë kështu shmangien e problematikave dhe rasteve abuzive; | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është zgjedhur opsioni nr. 1, kjo për arsye se:  Projektligji “Për fondet e pensionit privat” propozohet me qëllim përmirësimin e bazës ligjore në tregun e fondeve të pensionit me kontribute të përcaktuara, si dhe përafrimin e ligjit të pensioneve me Direktivën 2016/2341/KE “Për veprimtarinë dhe mbikëqyrjen e Institucioneve të Pensionit Profesional” (IORP II).  Opsioni për të hartuar një ligj të ri u zgjodh nisur nga fakti se Ligji nr.10 197, datë 10.12.2009, “Për fondet e pensionit vullnetar” në fuqi, është hartuar që në vitin 2009 dhe nuk ka pësuar asnjë ndryshim ose përmirësim ndër vite, ndërkohë që tregu i pensioneve në Evropë ka pësuar ndryshime dhe zhvillime sidomos me hyrjen në fuqi në 2019 të direktivës së re IORP II.  Domosdoshmëria për hartimin e një ligji të ri në përputhje me direktivat e BE-së është dhënë edhe nga KE në takimin e njëmbëdhjetë, datë 22.04.2020 të Nënkomitetit Tregu i Bendshëm dhe Konkurenca. KE për pensionet private ka dhënë si rekomandim përafrimin e bazës ligjore me Direktivën 2016/2341/KE “Për veprimtarinë dhe mbikëqyrjen e Institucioneve të Pensionit Profesional” (IORP II).  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 2020** | **Viti 2021** | **Viti 2022** | | **Nuk aplikohet** | **Nuk aplikohet** | **Nuk aplikohet** | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*   1. Janë organizuar takime me përfaqësues të shoqërive administruese të fondeve të pensioneve dhe depozitarët ku janë sqaruar pyetje dhe komente mbi projekligjin. 2. Projekligji u është dërguar për konsultim dhe ekspertëve të Bankës Botërore me qëllim marrjen e një opinioni teknik në lidhje me përputhshmërinë me direktivat e BE-së, parimet e OECD/IOPS, si dhe praktikat më të mira ndërkombëtare. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Opsionit të preferuar do të zbatohet nga të gjithë subjektet që veprojnë në tregun e pensioneve private, si shoqëritë administruese të fondeve të pensionit, punëdhënësit, sindikatat, shoqatat, të vetëpunësuarit të cilët në cilësinë e sponsorit bëhen pjesë e fondeve private të pensionit, banka të nivelit të dytë të cilat zotërojnë licencën e depozitarit dhe agjentët e fondit të pensionit përfshirë dhe Autoritetin e Mbikëqyrjes Financiare, si institucioni përgjegjës me funksione mbikëqyrëse dhe rregullative.  Monitorimi do të kryhet nga Autoriteti i Mbikëqyrjes Financiare si institucion përgjegjës për mbikqyrjen e tregut të pensioneve private, në bazë të kompetencave të dhëna nga Ligji nr.9572, datë 03.07.2006 “Për Autoritetin e Mbikëqyrjes Financiare” i ndryshuar.  Autoriteti i Mbikëqyrjes Financiare do të nxjerë aktet nënligjore në zbatim të ligjit. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Ligji bazë në fuqi i cili përcakton skemën e pensioneve në Shqipëri është Ligji nr.7703, datë 11.05.1993 “Për sigurimet shoqërore në Republikën e Shqipërisë” i ndryshuar, sipas këtij ligji, pjesë e kësaj skeme është edhe sigurimi vullnetar ose kolona e tretë e pensioneve.

Skemat vullnetare të fondeve të pensioneve, deri në 2006 me krijimin e Autoritetit të Mbikëqyrjes Financiare, kontrolloheshin nga Inspektoriati i Instituteve të Fondeve të Pensioneve Vullnetare. Ligji i parë i përshtatur me direktivat e Bashkimit Evropian, mbi bazën e të cilit funksion sot sistemi i pensioneve vullnetare është Ligji nr. 10197, datë 10.12.2009 “Për fondet e Pensionit Vullnetar”.

Aktualisht, skema publike e pensioneve jo vetëm në Shqipëri por edhe në shumë vende të tjera evropiane e më gjerë, si rrjedhojë e ndryshimeve demografike (plakja e popullsisë) meplakjen po kalon një periudhë të shoqëruar me mjaft probleme, veçanërisht përsa i përket qëndrueshmërisë financiare të këtij sistemi. Sot problemet e pensioneve dhe sidomos deficitet financiare të skemave të pensioneve shtetërore, përbëjnë një shqetësim evident edhe në vendin tonë. Kjo ndër të tjera edhe si rrjedhojë e ritmeve me të cilat rritet popullsia e tretë, por bazuar edhe në elementë të tjerë të tillë si rritja e jetëgjatësisë së popullatës dhe rënia e lindshmërisë.

Këto situata kanë shtuar nevojën e reformimit të sistemit të pensioneve, duke u fokusuar në gjetjen e rrugëve të përshtatshme dhe të drejta të financimit, duke krijuar përgjegjësi të përbashkët të mbulimit të nevojave jetësore në pleqëri, midis shtetit dhe individit.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

**Problemi në shqyrtim lidhet me:**

1. Pjesëmarrjen e ulët në skemën e pensionit privat si dhe mungesën e promovimit;
2. Përafrimin dhe harmonizimin e mëtejshëm të legjislacionit me direktivat evropiane;
3. Mos ndarjen e saktë të fondeve të fondit të pensionit. Shoqëritë administruese aktualisht ofrojnë një fond pensioni, i cili zgjidhet si nga individët ashtu edhe nga punëdhënësit për punëmarrësit e tyre.
4. Zbatimi i të njëjtës politikë investimi si për fondin e ofruar individëve ashtu edhe për fondet e dedikuara punëmarrësve.
5. Zbatimi i të njëjtës tarifë administrimi pa bërë diferencim për fondet e krijuara nga punëdhësit, të vetë punësuarit, sindikatat, shoqatat, ose një degë e industrisë në cilësinë e sponsorit.
6. Mungesën e kushteve dhe kërkesave për ushtrimin e veprimtarisë ndërkufitare për shoqëritë e një vendi anëtar;
7. Mungesa e dokumentave të standartizuara në lidhje me informimin dhe transparencën ndaj anëtarit të fondit.

Skemat e pensionit privat, ashtu sikurse përmendet më sipër karakterizohen nga një pjesëmarrje e ulët kështu që pesha e aseteve në raport me tregjet e tjera nën mbikëqyrjen e Autoritetit si dhe në raport me Produktin e Brendshëm Bruto ëshë ende e ulët.

Në vitin 2019 ka hyrë në fuqi Direktiva e re 2016/2341/KE “Për veprimtarinë dhe mbikëqyrjen e Institucioneve të Pensionit Profesional” (IORP II), transpozimi i së cilës në legjislacionin e brendshëm është kusht dhe domosdoshmëri. Kjo direktivë është transpozuar tashmë nga vendet anëtare të BE-së.

Ndarja në dy forma të fondit të pensionit si “Fond pensioni me pjesëmarrje të hapur” (Open-ended Pension Fund) dhe “Fond pensioni me pjesëmarrje të mbyllur” (Closed-ended Pension Fund), sipas IORP II dhe deyrimi i shoqërisë adminstruese të mbajë të ndara asetet e secilit fond i jep zgjidhje problematikave të hasura deri më tani me shoqëritë administruese ku asetet e fondeve të krijuara nga punëdhënësit dhe dhe asetet e fondeve individuale mbahen të bashkuara në një fond.

Duke qenë se shoqëria administruese ofron një fond të gatshëm si për të punësuarit e një punëdhënësi ashtu edhe për individ, përdor gjithashtu të njëjtën politikë investimi. Asetet e fondit investohen në bono thesari dhe obligacione të Qeverisë Shqiptare. Mos diversifikimi i portofolit brenda dhe jashtë Shqipërisë ndalon zh-villimin e këtyre skemave dhe i bën më pak atraktive për qytetarët.

Sipas ligjit aktual kushtet që aplikohen në fond si për punëmarrësit e një punëdhënësi si për individët janë të njëjta me kushtet për fondin e pensionit edhe pse karakteristikat e tyre ndryshojnë. Në fondet e pensionit të krijuar nga punëdhënësi (fondi profesional) roli dhe përgjegjësia e punëdhënësit ndaj punëmarrësve duhet të jetë më e madhe.

Anëtarët e fondit nuk e kanë të lehtë të kuptojnë informacionin që marrin në lidhje me fondin e pensionit. Informacioni që u vihet në dispozicion përmban të dhëna mbi kostot dhe tarifat e aplikuara nga shoqëria administruese, llogaritja e vlerës neto të aseteve, datat e kontributeve dhe transferimin e aseteve, shndërrimin e kontributeve e të aseteve në kuota etj, por mungesa e njohurive dhe edukimit financiar të një pjese të anëtarëve është indikator se informacioni i përgjithshëm që u vihet në dispozicion nga shoqëria administruese nuk është efiçent dhe ekziston mundësia të mos kuptohet qartë risku i zvogëlimit të aseteve të akumuluara në llogarinë e tyre. Anëtarët e fondit të pensionit në momentin e plotësimit të kushteve për marrjen e pagesës së pensionit e kanë të vështirë të zgjedhin opsionin më të përshtatshëm për ta.

Në ligjin aktual nr. 10197, datë 10.12.2009, mungojnë dispozita që rregullojnë veprimtarinë ndërkufitare të shoqërive administruese.

*Grupet e prekura nga ky problem janë:*

1. Qytetarët në cilësinë e anëtarëve të mundshëm.
2. Anëtarët e fondit të pensionit si individët ashtu edhe të punësuarit pranë një punëdhënësi ose një entitet i organizuar si bashkim punëdhënësish, sindikatë apo bashkime sindikatash apo shoqatë.
3. Vetë punëdhënësi ose një entitet i organizuar si bashkim punëdhënësish, sindikatë apo bashkime sindikatash apo shoqatë në cilësinë e sponsorit.
4. Shoqëritë Administruese të Fondeve të Pensionit privat, si institucionet përgjegjëse për mbledhjen dhe investimin e aseteve të fondit.

**Arsyeja e ndërhyrjes**

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Arsyeja e ndërhyrjes lidhet me nevojën e përmirësimit dhe rregullimit të skemës së fondeve të pensioneve private në Shqipëri, për ta përshtatur me zhvillimet e fundit në tregut, me direktivat e BE-së, si dhe në zbatimtë MSA-së dhe rekomandimeve të progres raporteve të BE-së.

Është e domosdoshme vendosja e disa standardeve për administrimin me efektivitet të fondeve të pensionit privat. Nëpërmjet kësaj ndërhyrje të Qeverisë synohet të adresohen problemet e parashtruara më lart, të forcohet roli mbikëqyrës i Autoritetit.

**Objektivi i politikës**

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat kryesore që synohet të arrihen nëpërmjet kësaj politike janë:

1. Sigurimi- i një pensioni shtesë në momentin e daljes në pension nëpërmjet alternativës së investimit në skemat private të pensionit;
2. Përafrimi dhe harmonizimi i mëtejshëm i legjislacionit me direktivat evropiane përfshirë edhe implementimin e një forme të re të fondit të pensioneve, konkretisht fondit me pjesëmarrje të mbyllur, sipas përkufizimit të direktivës IORP II. Mbështetur në direktivë, ky lloj fondi krijohet nga një punëdhënës, disa punëdhënës, ose një entitet i organizuar si bashkim punëdhënësish, sindikatë apo bashkime sindikatash apo shoqatë në bazë të një marrëveshjeje të rënë dakord dhe u ofrohet vetëm të punësuarve pranë subjekteve të mësipërme;
3. Garantimi i sigurisë së aseteve të fondit përmes kërkesave më strikte lidhur me forcimin e funksionit të administrimit të rrezikut si dhe kërkesave për ruajtjen dhe veҫimin e aseteve të fondit;
4. Diversifikimi i portofolit nëpërmjet rishikimit të politikës së investimeve;
5. Rritja e kërkesave për transparencë dhe sigurimin e informacionit për anëtarët e fondit;
6. Nxitja e pjesëmarrjes në skemë nëpërmjet rishikimit të politikës tatimore me synim krijimin e lehtësirave fiskale për anëtarët dhe përfituesit e fondit;
7. Nxitja e qëndrueshmërisë dhe mirëqeverisjes së shoqërive administruese të fondit të pensionit duke parashikuar rregulla të reja mbi qeverisjen, si krijimin e strukturave të kontrollit të brendshëm, përputhshmërisë, administrimit të rrezikut, vetvlerësimit të rrezikut vetjak sipas direktivës IORP II;
8. Rregullimi i veprimtarisë ndërkufitare të shoqërive administruese, duke parashikuar themelimin e degës ose ushtrimin e veprimtarisë drejtëpërsëdrejti nga vendi i origjinës nëpërmjet njohjes nga ana e Autoritetit;
9. Promovimi i fondeve të pensionit nëpërmjet rregullimit të veprimtarisë promocionale.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*
* *Opsioni 0- Status quo; Pra vijimi i gjendjes ekzistuese duke mbajtur në fuqi ligjin nr. 10197, datë 10.12.2009 “Për fondet e pensionit vullnetar”.* Ligji nr. 10197, datë 10.12.2009, është miratuar në 2009 dhe tashmë nuk i përshtatet kërkesave dhe zhvillimeve të reja të tregut.

Ligji aktual ka nevojë të përmirësohet dhe të rregullohet duke u azhornuar me ndryshimet e fundit në fushën e pensioneve private si dhe duke rregulluar disa mangësi apo problematika të hasura gjatë zbatimit të tij. Vijimi me opsionin 0 është i pamundur.

*Opsioni 1- Miratimi i një ligji të ri për fondet e pensionit privat.* Ky opsion zgjidh problematikat e hasura deri tani, nxit zhvillimin e tregut të fondeve të pensionit privat përmes rritjes së besimit të investitorit si rezultat i kërkesave më strikte për qeverisje, dhe kërkesave për transparencë apo krijimit të lehtësirave fiskale, si dhe është i përafruar me direktivat e BE-së. Për këto arsye është opsioni i zgjedhur.

* *Opsioni 2- Ndryshime dhe shtesa në legjislacionin ekzistues.* Zgjedhja e opsionit 2, nuk është marrë në konsideratë, pasi ndërhyrjet që kërkohet të bëhen në ligjin aktual prekin më shumë se 50% të dispozitave të ligjit dhe nga ana e teknikës ligjislative është e pa mundur të adresohej problemi me ndryshime dhe shtesa në ligjin aktual.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:* 
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe rreziqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Nga ky projektligj preken 4 grupe interesi:

1. Qytetarët në cilësinë e anëtarëve të mundshëm;
2. Anetarët e fondit të pensionit si individët ashtu edhe të punësuarit pranë një punëdhënësi ose një entitet i organizuar si bashkim punëdhënësish, sindikatë apo bashkime sindikatash apo shoqatë.
3. Punëdhënësi ose një entitet i organizuar si bashkim punëdhënësish, sindikatë apo bashkime sindikatash apo shoqatë në cilësinë e sponsorit.
4. Biznesi (shoqëritë administruese të fondeve të pensioneve, depozitari).

**Qytetarët si anëtarë të mundshëm dhe anëtarët e fondit të pensionit privat do të përfitojnë nga:**

1. parashikimi i lehtësive tatimore si për kontributet e derdhura në fond ashtu edhe për përfitimet e marra në formë pensioni;
2. rritja e transparencës në lidhje me informimin;
3. marrja e përfitimeve shtesë më arritejn e moshës për pensnion duke rritur normën e zëvendësimit;
4. rritja e kërkesave për qeverisjen e shoqërisë administruese dhe përshtatshmërinë e personelit kyç;
5. Parshikimi i strukturave për trajtimin e ankesave.

**Biznesi (shoqëritë administruese të fondeve të pensioneve, depozitari) do të përfitojë nga:**

1. Krijimi i kushteve për nxitjen e pjesëmarrjes në skemë;
2. Parashikimi i lehtësirave tatimore;
3. Rregullimi i veprimtarisë së agjentit të fondit;
4. Rishikimi i politikës së investimit.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

***Opsioni 1 (i preferuar)-*** *Miratimi i një ligji të ri për për fondet e pensionit privat.*

Adresimi i problemit arrihet duke zgjedhur Opsionin 1, nisur nga fakti se objektivat e vendosur nga Autoriteti si dhe implementimi i direktivës IORP II arrihet vetëm nëpërmjet hartimit të një ligji të ri.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Institucioni Përgjegjës për zbatimin e opsionit të preferuar është Autoriteti i Mbikëqyrjes Financiare.

Nuk parashikohet të ketë pengesa në zbatimin e opsionit të zgjedhur.

Autoriteti i Mbikëqyrjes Financiare do të hartojë dhe miratojë disa akte nën ligjore me qëllim zbatimin e opsionit të preferua. në projektligj janë parashikuar disa rregullore.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Autoriteti i Mbikëqyrjes Financiare me qëllim monitorimin dhe zbatimin e opsionit të preferuar do të ushtrojë mbikëqyrjen e nevojshme mbi të gjitha subjektet që ushtrojnë veprimtari në tregun e pensioneve private.

Mbikëqyrja do të ushtrohet në format e mëposhtme:

a) monitorim, mbledhje dhe verifikim të raporteve;

b) inspektim në vend të veprimtarisë së shoqërisë administruese;

c) vendosjen e masave mbikëqyrëse dhe sanksioneve në përputhje me këtë projektligj.

Autoriteti i Mbikëqyrjes Financiare nëpërmjet ushtrimit të mbikëqyrjes me bazë rrezikun, inspektimeve tematike për probleme të dala rishtazi, si dhe monitorimit të zbatimit të ligjit do të masë arritjen e qëllimeve të lartpërmendura.

**Raporti i vlerësimit të ndikimit – Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Nuk mendojmë se ky projektligj do të ketë efekte financiare nisur nga fakti se nuk kërkon nga shoqëritë administruese ose subjektet e tjera që veprojnë në treg ndryshime të konsiderueshme në strukturë ose në procesin e administrimit të fondit. Qëllimi i projekligjit është përmirësimi i bazës ligjore në fuqi si dhe implementimin e direktivës IORP II duke mos krijuar kosto as për buxhetin e shtetit as për biznesin apo grupe të tjera.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** |  |  |  |  |  |  |  |  |  |  |
| Kosto për buxhetin – njëherë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |